ПРОТОКОЛ № 3

от заседанието на Комисия по правни въпроси 
на Висшия съдебен съвет, проведено на 18 януари 2016 г.

Днес, 18 януари 2016 г., понеделник от 15.00 ч. в сградата на Висшия съдебен съвет, се проведе заседание на Комисията по правни въпроси на ВСС в състав:

     	     ПРЕДСЕДАТЕЛ:     	ЮЛИАНА КОЛЕВА 							
ЧЛЕНОВЕ:		СВЕТЛА ПЕТКОВА 
						ЮЛИЯ КОВАЧЕВА 
			КАРОЛИНА НЕДЕЛЧЕВА
 НЕЗАБРАВКА СТОЕВА  

На заседанието присъстват експертните сътрудници на комисията: Саша Харитонова –  директор на дирекция „Правна” и Мартин Величков – главен експерт – юрисконсулт в дирекция „Правна“.

По внесените допълнителни точки и на основание последвалите разисквания по дневния ред,

КОМИСИЯТА ПО ПРАВНИ ВЪПРОСИ
Р Е Ш И:

Включва в дневния ред следните допълнителни точки:

- Постановление на Министерски съвет за създаване на Съвет по прилагане на Актуализираната стратегия за продължаване на реформата в съдебната система.

- Писмо от Световната банка за определяне на представители за участие в работна група, предоставено от Комисия „Международна дейност“.

- Предложение от г-жа Соня Найденова – представляващ ВСС относно провеждане на работна среща с цел обсъждане на приоритетите на ВСС за 2016 г. /отложена от заседание проведено на 11.01.2016 г./

Д Н Е В Е Н   Р Е Д:

1. ОТНОСНО: Писмо от Министерство на финансите относно проект на Решение на Министерския съвет за одобряване на законопроект за изменение и допълнение на Закона за публичните финанси.

КОМИСИЯТА ПО ПРАВНИ ВЪПРОСИ
Р Е Ш И:

1.1. ПРЕДЛАГА на Висшия съдебен съвет да ОТПРАВИ следните забележки по предложения законопроект за изменение и допълнение на Закона за публичните финанси:
- Към предложението за изменение на чл. 86, ал.4 „(4) Със закона за държавния бюджет могат да се определят лимити за разходи за персонал по бюджетите на първостепенните разпоредители с бюджет по държавния бюджет.“, да се добави изразът „с изключение на бюджетите на Народното събрание и на съдебната власт.“ 
Мотиви: Предложената редакция на чл. 86, ал. 4 от Закона за публичните финанси е в противоречие с разпоредбата на  чл. 117 от Конституцията, прокламираща независимостта на съдебната власт и нейния бюджет.

1.2. Внася предложението за разглеждане в заседание на Висшия съдебен съвет насрочено на 21.01.2016 г.

2. ОТНОСНО: Обобщение на постъпилите становища от органите на съдебната власт във връзка с предложенията им за промяна в Правилника за администрацията в съдилищата.

КОМИСИЯТА ПО ПРАВНИ ВЪПРОСИ
Р Е Ш И:

2.1. Възлага на г-жа Каролина Неделчева – член на ВСС и дирекция „Правна“ редакционното оформление на обсъжданите изменения, които да бъдат внесени за обсъждане в Комисията по правни въпроси на заседание на 01.02.2016г.

3. ОТНОСНО: Запитване от Окръжен съд гр. Монтана относно прилагането на чл. 104 от Правилника за администрацията в съдилищата.

КОМИСИЯТА ПО ПРАВНИ ВЪПРОСИ
Р Е Ш И:

3.1. Сумите представляващи глоби, наложени като наказание по Наказателния кодекс следва да се присъждат в полза на Държавния бюджет, както е било досега.
3.2. Решението по т.3 да се изпрати на председателя на Окръжен съд гр. Монтана.

4. ОТНОСНО: Становище от „Обединена българска банка“ АД относно Катя Бельова – кандидат за административен ръководител – председател на Окръжен съд гр. Благоевград.

			КОМИСИЯТА ПО ПРАВНИ ВЪПРОСИ
Р Е Ш И:

4.1. „Обединена българска банка“ АД не е в кръга на лицата, посочени в разпоредбата на чл. 7 от Правилата за избор на административен ръководител на органите на съдебната власт, поради което становището не следва да бъде публикувано на интернет страницата на Висш съдебен съвет.
4.2. Становището да бъде добавено като работен материал към цялата конкурсна документация на кандидата при изслушването в заседанието на Висшия съдебен съвет на 21.01.2016 г.

5. ОТНОСНО: Докладна записка от Саша Харитонова – директор на дирекция „Правна“ относно съгласуване на извънсъдебна спогодба по гр. дело № 23338/2015 г. по описа на Софийски районен съд.

КОМИСИЯТА ПО ПРАВНИ ВЪПРОСИ
Р Е Ш И:

5.1.   ПРЕДЛАГА на Висшия съдебен съвет да ОДОБРИ изготвения проект  на извънсъдебна спогодба по гр. д № 23338/2015 г. по описа на Софийския районен съд/СРС/.
5.2. ПРЕДЛАГА на Висшия съдебен съвет да УПЪЛНОМОЩИ Николина Георгиева – процесуален представител на Висшия съдебен съвет, да сключи извънсъдебна спогодба по гр. д № 23338/2015 г. по описа на СРС.
5.3. Внася предложението за разглеждане в заседание на Висшия съдебен съвет, насрочено на 28.01.2016 г.

6. ОТНОСНО: Доклад от г-жа Мария Кузманова – член на ВСС и ръководител на проект относно финансови корекции по проект „Повишаване на компетентността на съдебните служители – статистици в органите на съдебната власт и на членове на КПКИТС и КАОСНОВС“ по Оперативна програма „Административен капацитет“, с рег. № С13-24-1/13.03.2014 г.

КОМИСИЯТА ПО ПРАВНИ ВЪПРОСИ
Р Е Ш И:

6.1. Да се подаде жалба до Административен съд София – град чрез процесуалните представители от дирекция „Правна“.

7. ОТНОСНО: Правила за достъп до електронни съдебни дела в Единния портал за електронно правосъдие на ВСС, предоставени от Комисия „Професионална квалификация, информационни технологии и статистика“.

КОМИСИЯТА ПО ПРАВНИ ВЪПРОСИ
Р Е Ш И:

7.1. Отлага разглеждането на т.7 за следващо заседание.

8. ОТНОСНО: Решение на Комисия „Публична комуникация“ относно заповед на председателя на Софийски районен съд във връзка с облеклото на магистратите и служителите и публикации на медиите по този повод.

КОМИСИЯТА ПО ПРАВНИ ВЪПРОСИ
Р Е Ш И:

8.1. Приема за сведение решението на Комисия „Публична комуникация“ относно заповедта на председателя на Софийски районен съд във връзка с облеклото на магистратите и служителите, и публикациите в медиите по този повод.

9. ОТНОСНО: Сигнал от Димитрийка Шикирова - вещо лице регистрирана в списъка с вещите лица, към Окръжен съд гр. Пловдив и Окръжен съд гр. Пазарджик.

КОМИСИЯТА ПО ПРАВНИ ВЪПРОСИ
Р Е Ш И:

9.1. Приема за сведение сигнала от Димитрийка Шикирова - вещо лице, регистрирана в списъка с вещите лица, към Окръжен съд гр. Пловдив и Окръжен съд гр. Пазарджик.
9.2. Да се изпрати решението на Комисията по правни въпроси по протокол № 32/27.10.2016 г., т.8 на Димитрийка Шикирова.

10. ОТНОСНО: Искова молба от Мария Георгиева против Висшия съдебен съвет по гр. дело № 7030/2015 г. по описа на СГС.

КОМИСИЯТА ПО ПРАВНИ ВЪПРОСИ
Р Е Ш И:

10.1. Процесуалният представител от отдел „Процесуално представителство и нормативна дейност“ да изготви отговор на исковата молба в срока по чл. 131 от ГПК.

ДОПЪЛНИТЕЛНИ ТОЧКИ:

11. ОТНОСНО: Постановление на Министерски съвет за създаване на Съвет по прилагане на Актуализираната стратегия за продължаване на реформата в съдебната система.

КОМИСИЯТА ПО ПРАВНИ ВЪПРОСИ
Р Е Ш И:

11.1. Приема за сведение Постановлението на Министерски съвет за създаване на Съвет по прилагане на Актуализираната стратегия за продължаване на реформата в съдебната система.

12. ОТНОСНО: Писмо от Световната банка за определяне на представители за участие в работна група, предоставено от Комисия „Международна дейност“.

КОМИСИЯТА ПО ПРАВНИ ВЪПРОСИ
Р Е Ш И:

12.1. Определя Каролина Неделчева за участие в работната група, създадена по предложение на Световната банка.

13. ОТНОСНО: Предложение от Соня Найденова – представляващ ВСС относно провеждане на работна среща с цел обсъждане на приоритетите на ВСС за 2016 г. /отложена от заседание проведено на 11.01.2016 г./

КОМИСИЯТА ПО ПРАВНИ ВЪПРОСИ
Р Е Ш И:

13.1. Приоритетите, които Комисията по правни въпроси би могла да предложи, са свързани с очакваните промени, както в законодателството, така и с изработването на подзаконовите нормативни актове, свързани с работата на органите на съдебната власт и на Висшия съдебен съвет, поради което към този момент комисията не може да предложи конкретни мерки и действия, относими към нейната дейност.
13.2. Да се уведоми Гражданския съвет към ВСС, че се очакват предложения и от организациите – членки на съвета.

ПРЕДСЕДАТЕЛ
НА КОМИСИЯТА:		     /П/
                          ЮЛИАНА КОЛЕВА